Clash Royale

Clash Royale er et gratis sanntidsstrategispill utviklet av det finske selskapet Supercell. Spillet kombinerer elementer fra samlekortspill, tårnforsvar og flerspiller-kamparenaer. Spillet ble lansert globalt 2. Mars 2016. Clash Royale nådde 1 milliard dollar i inntekter på mindre enn et år på markedet. I løpet av 3 år tjente Clash Royale 2.5 milliarder dollar i inntekter, ifølge markedsinformasjonsselskapet Sensor Tower. Etter publiseringen ble Clash Royale den aller mest nedlastede, og den mest innbringende appen, på den amerikanske App Store.

Clash Royale ble laget av de samme utviklere som har laget Clash of Clans, Hay Day, Boom Beach og Brawl Stars.

Gameplay 
Hvert lag har to eller fire spillere, og målet går ut på å ødelegge motstandernes tårn. Hvis begge spillerne eller lagene har like mange kroner, eller ingen i det hele tatt, fortsetter konflikten i 2-minutters overtid. Hvis ingen tårn blir ødelagt på overtid, mister samtlige tårn raskt helse, og tårnet med minst helse blir ødelagt. Hvis to tårn har samme helse, blir kampen uavgjort. I Clash Royale rangeres spillerne etter antall trofeer. Spilleren kan komme seg videre til neste nivå ved å få erfaring eller poeng ved å donere eller oppgradere kort. Høyest mulig nivå var nivå 13. i tillegg kan spilleren få «Star Points» for tidligere erfaring. Troféer blir vunnet eller tapt gjennom kamper. En spiller kan vinne en kamp ved å ødelegge flere tårn enn motstanderen (hvert ødelagte tårn blir representert som en «krone») eller ved å ødelegge motstanderens konge-tårn.

Det er tretten spill-arenaer totalt (unntatt treningsområdet): Goblin Stadium, Bone Pit, Barbarian Bowl, PEKKA's Playhouse, Spell Valley, Builder's Workshop, Royal Arena, Frozen Peak, Jungle Arena, Hog Mountain, Electro Valley, Spooky Town og The 13th Arena (dette arena-navnet endres hver sesong) og spillbare tropper og bygninger blir representert som kort. Før hvert slag (med unntak av det første slaget i treningsleiren) konstruerer spillerne en kortstokk med åtte kort som de bruker til å angripe eller forsvare seg mot motstanderens kort. I begynnelsen av hvert spill begynner begge spillerne med fire tilfeldig valgte kort fra deres kortstokk, unntatt Mirror eller Elixir Collector. Clash Royale ble først lansert med 42 forskjellige kort.

Clan Wars 
25. april 2018 ble en ekstra mulighet, Clan Wars, lagt til. En klan-krig er delt inn i to dager: 'Collection Day' eller 'War Day'. For å spille i en Clan War, må en Clan ha minimum 10 spillere som er på nivå 8 eller bedre. Etter å ha gjennomført en kamp får spilleren tak i flere kort som går inn i klanens kort-samling. Flere kort kan deles ut etter å ha vunnet en kamp, ​​og spillere kan få tak i forskjellige kort hvis de spiller på høyere nivåer.

For at klan-krigen skal komme videre til krigsdagen, må minst 10 spillere kjøre minimum en kamp hver. På selve krigsdagen blir en klan matchet med fire andre klaner med like stort antall deltakere og Clan Trophies. Hver deltaker får bygge en kortstokk, med kortene som klanen låste opp på samlingsdagen. Kort-nivåer er begrenset til spillerens kort-nivå og antall dupliserte kort som er oppnådd i løpet av samlingsdagen.

Hver klan er rangert fra første plass til femte plass, basert på antall seire en klan har. Denne rangeringen avgjøres av antall «kroner» hver klan har, i tilfelle flere klaner har like mange seire. På slutten av krigsdagen mottar alle spillere som deltok i krigen en belønning som kan inneholde gull, eller noen ganger perler eller andre ting. En klan kan også utvikle seg gjennom Clan Leagues ved å oppnå Clan Trophies. Clan Seasons varer i to uker, og på slutten av hver sesong tildeles en kiste til hver spiller som deltok i en krig i løpet av sesongen.

Turneringer 
I juli 2016 introduserte Supercell en ny funksjon for turneringer. Slike turneringer ligner på normale kamper. Denne funksjonen låses opp når spilleren kommer til Nivå 5. I tillegg til turneringer, er det to typer Victory Challenges. Det ene målet er å vinne tolv ganger samtidig som de ikke kan tape mer enn to omganger. Det andre målet er at spilleren er ferdig med hele utfordringen og vinne samtlige kroner eller kamper, uavhengig av tap. En Grand Challenge koster 100 edelstener for å delta, og en Classic Challenge koster 10 edelstener for å bli med.

Referanser

Eksterne lenker 
 

IOS-spill
Videospill fra 2015
Strategivideospill
Gratis videospill
Android-spill
Videospill utviklet i Finland